

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УО НА ПРСР 2014-2020 Г.**  **ГЕОРГИ СЪБЕВ** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Заповед № РД09-844/22.07.2022 г., на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-844 от 22.07.2022 г. на заместник-министъра на земеделието и храните и ръководител на Управляващия орган на ПРСР 2014-2020 г., са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

Прием на проектни предложения по процедурата се провежда в настоящият момент през Информационната система за управление и наблюдение 2020 (ИСУН 2020). Крайният срок за подаване на проектни предложени е 25 ноември 2022 г.

На 26 юли и 1 август 2022 г. са постъпили запитвания от кандидати по процедурата, във връзка с изискването за предварителните разходи необходимо ли е да се провеждат пазарни консултации съгласно изискването на т. 15 от Раздел 14.2. „Условия за допустимост на разходите“.

При отговора на въпроса е установено, че е допусната очевидна фактическа грешка, като в т. 15 от Раздел 14.2. „Условия за допустимост на разходите“ от Условията за кандидатстване е направена грешна препратка към т. 2, а не т. 4 от Раздел 14.1. „Допустими разходи”.

Предвид гореизложеното и като се вземе предвид, че с предвиденото изменение не се въвеждат нови условия или изисквания към кандидатите, дейностите и разходите в Условията за кандидатстване по процедурата, а се поправя допусната техническа грешка, предлагам да одобрите предложението за изменение на Условията за кандидатстване.

На 22 август 2022 г. е постъпило запитване от кандидат, което беше зададено и на проведен информационен семинар на 31 август 2022 г. от Звеното за управление на Национална селска мрежа, относно пояснението в Критерии № 3 „Проекти, насочени към производство на енергия за собствено потребление от възобновяеми енергийни източници“.

Установи се, че е допусната грешка в обяснението, чрез която се стеснява обхвата на прилагане на критерия само до „електроенергия“, което не е в унисон с разписаният критерий и смисъла, който се влага в него.

Предлагам да се поправи допуснатата грешка, като в пояснението към Критерии № 3 да се запише, че се отнася за „енергия“.

Процесът по възлагане на обществени поръчки отнема много време, а срокът за изпълнение на проектите по настоящата процедура е кратък - до 15 септември 2015 г., поради което предлагам в условията за изпълнение по процедурата да се допусне и възможността да се открие процедура за избор на изпълнител на дейности по проекта по реда на Закона за обществените поръчки, и преди сключването на административен договор.

Изменението в условията за изпълнение се предлага въз основа на постъпили запитвания от кандидати по процедурата.

С оглед на допуснатите грешки в документите по процедурата, предлагам да бъде удължен и периода на прием на проектни предложения до 23 декември 2022 г.

Проектът на заповед за изменение на Заповед № РД09-844 от 22.07.2022 г., с която се изменят насоките за кандидатстване и изпълнение по процедура № BG06RDNP001-7.020 – Енергийна ефективност, съобщение и проект на доклад на заместник-министъра на земеделието, съдържащ мотивите за издаване на заповедта бяха публикувани на електронната страница на Министерството на земеделието и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 25, ал. 4 от Закона за администрацията, чл. 62, ал. 2 от Административнопроцесуалния кодекс, чл. 9, ал. 5 и чл. 26 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.), предлагам да издадете заповед за изменение на Заповед № РД09-844 от 22.07.2022 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С уважение,

